<classify> Wachezaji watakaoondoka kwa kutumia ndege ya Afrika Kusini SAA chini ya Meneja wa timu Asma Hilal ni nahodha wa timu hiyo Hilal Hilal, Amani Doggart, Smriti Gokarm na Catherine Mason anayeishi Mombasa ambaye ataungana na wenzie Mauritius.Kwa mujibu wa Katibu Mkuu wa Chama cha Kuogelea Tanzania TSA, Ramadhan Namkoveka mashindano hayo watayatumia kwa ajili ya kutafuta tiketi ya kwenda kwenye Olimpiki Brazil.Waogeleaji wetu wako katika morali ya hali ya juu tayari kwa ajili ya mashindano hayo, huku wakifahamu kuwa mashindano hayo ni magumu na ushindani wa hali ya juu, alisema.Alisema waogeleaji hao wanatarajia kuimarisha muda wao wa kitaifa na kimataifa ili kulinda na kuboresha kiwango chao cha sasa.Pia, watajitahidi kadri itakavyowezekana ili kurudi na medali. Namkoveka alisema kwa upande wa meneja Hilal pamoja na mambo mengine atakayoyafanya atahudhuria mkutano wa mameneja kesho siku moja kabla ya mashindano hayo ya siku nne kuanza.Katika mashindano ya CANA kanda ya nne yaliyofanyika Luanda Angola mwaka jana, Tanzania ilipata medali mbili ikiwa mojawapo ni fedha iliyoletwa na Smriti.Smriti alipata medali hiyo kwa kutumia mtindo wa breast-stroke mita 200 alipotumia muda wa dakika 3:17.18 na Doggart alipata medali hiyo pia katika mashindano ya hatua ya pili yaliyofanyika katika mji wa Johannesburg, Afrika Kusini hivi karibuni katika bwawa la mita 50 la Ellis Park.  <topic>: MICHEZO 